Αθανάσιος Σκαλτσογιάννης

Ο Αθανάσιος Σκαλτσογιάννης (Αιτωλικό 1878 - Αθήνα ?), ήταν στρατιωτικός κι αθλητής του Εθνικού Γ.Σ. και διακρίθηκε στο άλμα είς μήκος, στην πάλη στην γυμναστική, το τριπλούν και στα 110 μέτρα εμπόδια.

Ο παππούς του ήταν αγωνιστής του 1821 και ο ίδιος υπαξιωματικός του πυροβολικού, σκοτώθηκε στις τότε φυλακές των Αθηνών, όπου υπηρετούσε, όταν προσπάθησε να εμποδίσει απόδραση κρατουμένου. Είχε σπουδάσει νομικά και πήρε μέρος στον Α΄ Βαλκανικό Πόλεμο.

Στα Τήνια του 1895 ήταν 1ος στο άλμα απλούν εις μήκος μετά δρόμον από βατήρα, 4ος στο τριπλούν, δεύτερος στο δίζυγο, δεύτερος στο ιππικό εφαλτήριο, και δεύτερος σε γυμναστικές ασκήσεις εις τραπέζιον. Στο πρώτο Πανελλήνιο πρωτάθλημα στίβου το 1896 ήταν δεύτερος στα 110 μέτρα με εμπόδια , και δεύτερος στο άλμα εις μήκος με επίδοση 5.68. Στους Παναχαϊκούς αγώνες της Πάτρας το 1896 ήταν δεύτερος στο μήκος, στο άλμα εις ύψος και στα 400 μέτρα. 

Στον πρώτο ιστορικά πανελλήνιο πίνακα εθνικών επιδόσεων του 1896 ο Σκαλτσογιάννης ήταν πρώτος κάτοχος των πανελλήνιων ρεκόρ στο μήκος και στο επί κοντώ.

Συμμετείχε στους Πρώτους Ολυμπιακούς αγώνες του 1896 στην Αθήνα, όπου πήρε μέρος χωρίς επιτυχία στο άλμα είς μήκος και στα 110 μέτρα με εμπόδια.

Παραπομπές

Πηγές 
 Πέτρου Λινάρδου, Φάνη Σκύφτρα, 100 χρυσά χρόνια προσφοράς στον αθλητισμό, Εθνικός Γυμναστικός Σύλλογος, Έκδοση Γ. Δετοράκης Α.Ε.Β.Ε., Αθήνα 1995

Έλληνες αθλητές του άλματος εις τριπλούν
Αθλητές στίβου Εθνικού ΓΣ
Έλληνες αξιωματικοί του πυροβολικού
Έλληνες αθλητές της ελληνορωμαϊκής πάλης
Έλληνες αθλητές της ενόργανης γυμναστικής
Παλαιστές Εθνικού ΓΣ
Έλληνες αθλητές δρόμων ταχύτητας
Έλληνες αθλητές του άλματος εις μήκος
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1896
Κάτοχοι μεταλλίων του Πανελλήνιου Πρωταθλήματος Στίβου